### 2.     Orientering om budgetopfølgning Teknik- og Milljøudvalget pr. 31. oktober 2018

**Åbent**

Sagsnr.: 326-2018-6163        J.nr.: 00.30.14           Dokumentnr.:
326-2018-297389

**Sagstype**

Orientering.

**Resume og sagens baggrund**

Økonomistaben fremlægger budgetopfølgning pr. 31. oktober 2018.
Dispositionsregnskaberne viser et samlet forventet mindreforbrug på 2,7 mio.
kr. (sidste måned et mindreforbrug på 2,5 mio. kr.).

Tillægsbevillinger besluttet på Kommunalbestyrelsens møde
den 28. november 2018 indgår ikke i denne budgetopfølgning.

**Indstillinger**

Direktøren indstiller, at orienteringen tages til
efterretning.

**Behandling**

Teknik- og Miljøudvalget.

**Sagsfremstilling**

Baggrunden for budgetopfølgningen er partnerskabsholdernes
dispositionsregnskaber. Hvis der forventes merforbrug, bliver der lagt en
handleplan i dialog med direktøren og Økonomistaben.

Tillægsbevillinger besluttet på Kommunalbestyrelsens møde
den 28. november 2018 indgår ikke i denne budgetopfølgning.

Nedenfor er skrevet bemærkninger til de største forventede
mer- eller mindreforbrug.

*Plan, Byg og Miljø:*

Der forventes et samlet merforbrug på området på 2,2 mio.
kr. (sidste måned et merforbrug på 2,5 mio. kr.).

Der forventes et mindreforbrug vedrørende indsatsplaner mv.
på 2,3 mio. kr. som forventes overført til det videre arbejde i 2019.

Der forventes et merforbrug på [adresse] færger på 4,1
mio. kr. ved udgangen af 2018 (uændret i forhold til sidste måned).
Merforbruget skyldes primært en højere udgift til 20-års eftersyn af
Sejerøfærgens Aqua Mastere end tidligere forudsat, men også større udgifter til
brændstof end tidligere forventet. Der arbejdes fortsat videre med at forbedre
det økonomiske overblik og den økonomiske styring, men opgaven har vist sig
større og mere kompleks end først forventet.

På de kommunale havne forventes et samlet
merforbrug/mindreindtægt på ca. 0,4 mio. kr. (sidste måned et merforbrug på 0,6
mio. kr.).  Det består af et forventet merforbrug på 0,14 mio. kr. for den
gamle [adresse] (overført fra 2017) og en forventet mindreindtægt på de øvrige
kommunale havne på 0,22 mio. kr. (sidste måned et merforbrug på 0,47 mio. kr.)
Ændringen skyldes, at der ikke disponeres med at anvendes den afsatte
udviklingspulje.

Driften af den gamle [adresse] er i årene 2016 til 2018 sket
med udgangspunkt i et nettobudget på 0 kr., således at der kan afholdes
udgifter svarende til de opnåede indtægter.

I takt med udflytningen af erhvervsaktiviteterne fra den
gamle [adresse], er indtægterne dog faldende og der vil derfor være mindre til
rådighed til den løbende drift og vedligeholdelse. Der er i 2018 givet en
anlægsbevilling på 0,5 mio. kr. til vedligeholdelse af den gamle [adresse].

Merforbruget på de øvrige havne skyldes, at det ikke
forventes, at de budgetterede indtægter på de fire havne i 2018 kan nås.

*Vej, Ejendom og Affald, excl. brugerfinansieret:*

Der forventes et mindreforbrug i 2018 på 2,8 mio. kr. (uændret
i forhold til sidste måned).

Der disponeres med et mindreforbrug på 3,0 mio. kr.
vedrørende vejbelysning (uændret i forhold til sidste måned). På grund af den
verserende voldgiftssag har området hele året været præget af usikkerhed, og
der har derfor været udvist stor tilbageholdenhed med igangsætning af vedligehold,
ligesom en tidligere delpost, kaldet refinans, ikke afregnes p.t. Det skal
bemærkes, at disponeringen er forbundet med usikkerhed.

På vejafvandingsområdet forventes et mindreforbrug på 0,8
mio. kr. (sidste måned 0 kr. i mindreforbrug) ud fra [adresse] seneste
udmelding om forventede anlægsudgifter, som danner baggrund for Kalundborg
Kommunes betaling til forsyningen.

Derudover forventes et merforbrug på 1,0 mio. kr. (uændret i
forhold til sidste måned) på entreprenørafdelingen, som forventes indhentet i
2019 i henhold til den godkendte handleplan for Entreprenørservice.

*Vej, Ejendom og Affald, brugerfinansieret:*

Der forventes et mindreforbrug i 2018 på 2,1 mio. kr.
(sidste måned et mindreforbrug på 2,2 mio. kr.). Mindreforbruget består dels af
højere indtægter på renovationsområdet end budgetteret og dels af øgede
udgifter til skadedyrsbekæmpelse i forbindelse med rådgivning vedrørende udbud.

*Orientering om vintertjeneste:*

Budgettet udgør 10,8 mio. kr. Udgifter bogført til og med oktober
måned 2018 udgør 8,5 mio. kr. Det resterende budget svarer erfaringsmæssigt til
10-15 udkald.

*Opfølgning på kontrolbuddet fra Entreprenørservice*:

Ifølge tilbudsmaterialet er øvrige partnerskabsholdere og
områder (skoler, institutioner, ejendomsområdet med flere) samlet forpligtet
til at bestille ekstraarbejder for i alt minimum 2,8 mio. kr. årligt. Der er
udført arbejder for 2,0 mio. kr. pr. 31. oktober 2018.

**Økonomiske konsekvenser**

*Drift:*

Den samlede budgetopfølgning viser et forventet
mindreforbrug på udvalgets område på 2,7 mio. kr. i forhold til det korrigerede
budget (sidste måned et mindreforbrug på 2,5 mio. kr.).

*Anlæg:*

Den samlede budgetopfølgning viser en forventet
saldo/mindreforbrug ultimo 2018 på 33,2 mio. kr. (sidste måned en forventet
saldo/mindreforbrug på 26,3 mio. kr.). Ændringen skyldes især, at der forventes
overført en del af anlægsprojekterne Koordinerede arbejder med ledningsejere
2018, Kystsikring Sejerø, Brovedligeholdelse 2018, Renovering Holbækvej, Stiforbindelse
til [adresse], Kultur- og [adresse], Oprensning af Houget og
Genopretning/ombygning af [adresse] til udførelse i 2019.